शहर में ट्रैफिक लाइट सिस्टम जरूरी, मीटिंग के मुद्दे नहीं होते अमल
भास्कर संवाददाता | बांसवाड़ा
पीडब्ल्यूडीके अधिशासी अभियंता सतीशचंद्र गुप्ता कहते हैं कि शहर में जनसुरक्षा के लिए ट्रैफिक लाइट सिस्टम जरूरी है। कलेक्ट्री में आयोजित बैठकों में उन्होंने कई बार ये मांग उठाई, लेकिन नगर परिषद के अधिकारियों ने बजट नहीं होने की बात कहकर महत्वपूर्ण मुद्दे को गौण कर दिया। शहर में आबादी के साथ वाहनों की संख्या बढ़ चुकी है। आमरास्तों में वाहनों का आवागमन अधिक होता है। इस दौरान राहगीरों की सुरक्षा भी खतरे में पड़ जाती है। इसके लिए अब सोलर लाइट बेस्ड ट्रैफिक लाइट सिस्टम लगाया जाए तो सुरक्षा देने के साथ लंबे समय तक किफायती भी हो।
कलसेवानिवृत्त हो जाएंगे : एक्सईएनगुप्ता 31 दिसंबर को 33 वर्ष 6 माह और 29 दिनों की राजकीय सेवा पूर्ण कर सेवानिवृत्त हो जाएंगे। गुप्ता ने अपनी उपलब्धि में बताया कि उन्होंने कस्टम चौराहा के समीप से कॉलेज के पहले तक वाटर लॉगिंग एरिया होने के कारण बार-बार सड़क बनाने के खर्च को कम करने के लिए सीसी सड़क का निर्माण करवाया। साथ ही डिवाइडर पर रेडियम संकेतक लगवाए। आने वाले दिनों में डिवाइडर पर नगर परिषद की ओर से लाइटें लगवाने के बाद इस सड़क का नजारा और खूबसूरत नजर आएगा।
hin_Deva bho_Deva hin_Deva hin_Deva